Bo godt En nydelig balkong med utgang fra kjøkkenet: Frokost i det fri eller lunsj på varme høstdager.

Leiligheten har to sjarmerende soverom, samt en lys og romslig stue med stukkatur og rosetter.

Pledd og rødvin foran kaminen. Levende lys i vinduskarmen.

Her er det høyt under taket og perfekt for par som ønsker en romantisk leilighet i et hyggelig område med mange fasetter.

Leiligheten ligger nær Botanisk Hage og har fine uteområder bare steinkast unna.



3. etasje. Du kommer inn i leilighetens entrè hvor det er nisje med god plass til sko og yttertøy.



Leilighetens stue er lys og romslig, 2 store vinduer slipper inn rikelig med naturlig lys. God plass til både spisebord og sofaløsning.

"Ingen gjenboere" i oppholdsrommet da, skolen på andre siden av veien stenger ca kl 17.00, så her slipper du innsyn til stuen.



Badet er flislagt i lyse toner, god plass til dusjhjørne og opplegg for vaskemaskin.



Kjøkkenet vender ut mot sameiets bakgård og består av hvit profilert innredning med god skap og benkeplass. En fjær i hatten er utgangen til ny balkong. Sett deg ut og nyt ettermiddagssolen i lufftige omgivelser.



Leiligheten har to soverom. Hovedsoverommet er meget romslig med god plass til stor seng og garderobe. Pen rosett og stukkatur i himmling preger rommet med gammel sjarm. Soverom to egner seg meget godt som kontor og gjesterom med plass for seng og kontorløsning.



I sum er dette en sjarmfull selveier leilighet med høy trivselsfaktor.



Velkommen til en hyggelig Boa-visning.

Kort oppsumert - Lite sameie med hyggelig bomiljø

- Ta trappen opp til 3. etasje hvor solrik balkong venter på deg

- God takhøyde gir god romfølelse

- Flislagt bad

- Oppgardert kjøkken med god skap-/ og benkeplass

- Vedkamin i stuen

- Rosetter og stukkatur

- Kort avstand til t-bane og buss-stopp

- Sentral beliggenhet, rett ved Botanisk hage

Beliggenhet Sentralt og attraktivt beliggende selveierleilighet i klassisk bygård på

Enerhaugen/Tøyen.



Et populært og etterspurt boligområde med gangavstand til

sentrum. Kort vei til Grønland og Grünerløkka med mange spennende forretninger,

koselige kafeer, og et pulserende folkeliv.



Munch museet, Tøyensenteret og

Tøyenbadet kun en kort spasertur unna. Store flotte grøntområder for rekreasjon

og hygge i umiddelbar nærhet med blant annet Botanisk hage. Offentlig transport

med buss og T-bane forbindelse ved Tøyensenteret.

Adkomst Se etter Til salgs-plakat fra Boa Eiendomsmegling.



Ved fellesvisninger vil det bli skiltet med visningsskilt fra Boa Eiendomsmegling.

Parkering I gate etter gjeldende regler.

Byggemåte Bygård i hulmur- og trekonstruksjoner med såler antar fundamentert på

komprimerte masser. Grunnmur av teglstein/spekkmurt naturstein. Fasader av

pusset og malt hulsteinsmur.

Pusset gulv på komprimerte masser i kjeller, etasjeskillere av trebjelkelag ellers,

antar isolert med stubbloftsfyll.

Saltak i trekonstruksjoner tekket med plater.



For ytterligere informasjon, se verditakst på CD som følger prospekt.

Oppvarming Vedkamin i stue, ellers opplegg for elektrisk oppvarming.

Diverse Leiligheten har energiattest "F".

Areal og eierform (opplysninger om evt. feste) BRA 3. etg: 59 kvm



Følgende rom inngår i primærromarealet: Entre, stue, kjøkken, 2 soverom.

Diverse opplysninger DNB 602.650 pr 31/12- 2011

Rente 6.40 %

Leilighetens andel gjeld er 68.003,-

Betjenes via felleskostnadene

Finansiering Kontakt oppdragsansvarlig for uforpliktende finansieringsformidling.

Kjøpersomkostninger Dokumentavgift til staten 2,5% av kjøpesum.

Tinglysning av skjøte kr. 1 548,-.

Tinglysning av panteobligasjon kr. 1 935,- per stk.

Sluttattest kr. 209,-.

Kontakt 

Går du med planer om å selge? Boa Eiendomsmegling vant Gullmegleren for beste prospekt i 2008, 2009 og 2010, samt diplomer for våre boligpresentasjoner årene 2011 og 2012. Vi gir deg gjerne en innføring i hvordan vi best kan presentere din bolig.

Budgivning Det er budgivers ansvar å ha satt seg godt inn i informasjonen i salgsoppgaven og dens vedlegg innen første bud avgis. Alle budgivere vil få innsyn i hele budrunden med tilhørende forutsetninger. Første bud må sendes inn på telefax (budskjema kan lastes ned fra nett-salgsoppgaven). Budforhøyelser må komme telefonisk eller elektronisk signert. Vi gjør oppmerksom på at telefonsamtaler kan lagres elektronisk av dokumentasjonshensyn.

Overtagelse Avklares i forbindelse med budgivning.

Solgt 'som den er' Eiendommen selges i den forfatning den er under visning. Salget følger Avhendingsloven § 3-9:

"Endå eigedomen er selt "som han er" eller med liknande allment atterhald, har eigedomen likevel mangel der dette følger av §§ 3-7 eller 3-8. Eigedomen har også mangel dersom han er i vesentlig ringare stand enn kjøparen hadde grunn til å rekne med ut i frå kjøpesummen og tilhøva ellers."

Kjøper kan derfor ikke påberope seg noen andre bestemmelser etter avhl. Kapittel 3, enn det som følger direkte av § 3-9. Dette reduserer selgers ansvar etter avhendingsloven og vil være en del av kontraktsvilkårene, dersom man ikke reserverer seg mot avhl. § 3-9 ved budgiving.



Opplysninger om innvendige arealstørrelser i salgsoppgaven er hentet fra takst på eiendommen. Opplysninger i salgsoppgaven er godkjent av selger.